Návrh VZN vyvesený na úradnej tabuli v meste Podolínec dňa: 25.04.2023

Lehota na pripomienkovanie návrhu: 10.05.2023

VZN po schválení vyvesené na úradnej tabuli v meste Podolínec dňa:

VZN nadobúda účinnosť dňa:



**NÁVRH**

**Všeobecne záväzného nariadenia mesta Podolínec č. 3/2023**

o vymedzení úsekov miestnych komunikácií na dočasné parkovanie motorových vozidiel

na území mesta Podolínec

|  |  |  |  |
| --- | --- | --- | --- |
| **VZN č. 1/2023** | | | **Dátum** |
| Vypracoval: | Alexander Vilčinský, Daniela Michlíková | | 25.04.2023 |
| Schválil: | Mestské zastupiteľstvo v Podolínci | Uznesenie č.: | 3/2023 |

Mestské zastupiteľstvo v Podolínci, na základe samostatnej pôsobnosti podľa článku 68 Ústavy Slovenskej republiky a podľa ustanovenia § 4 ods. 1 a ods. 3 písm. e), f), § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 6a zákona č. 135/1961 Zb. o pozemných komunikáciách (cestný zákon) v znení neskorších predpisov sa uznieslo na tomto všeobecne záväznom nariadení (ďalej len „VZN“).

**Článok I**

**Úvodné ustanovenia**

Účelom tohto VZN je:

* vymedzenie úsekov miestnych komunikácií a parkovísk na dočasné parkovanie motorových vozidiel na území mesta Podolínec (ďalej len „mesto“)
* určenie výšky úhrady za dočasné parkovanie motorových vozidiel,
* určenie spôsobu platenia úhrady za dočasné parkovanie motorových vozidiel,
* určenie spôsobu preukázania zaplatenia úhrady za dočasné parkovanie motorových vozidiel,
* spôsob zabezpečenia prevádzky parkovacích miest.

**Článok II**

**Úseky miestnych komunikácií a parkovísk vymedzených na dočasné parkovanie motorových vozidiel**

1. Na dočasné parkovanie motorových vozidiel sa vymedzujú úseky miestnych komunikácií a parkovísk, ktoré sú vo vlastníctve mesta:
2. Úseky miestnych komunikácií a parkoviská s parkovacími automatmi na Ul. Námestie Mariánske - časť od čísla 3 do čísla 40, ktoré sa určia použitím dopravných značiek „277 Parkovanie“, s použitím dodatkových tabuliek so spresňujúcimi informáciami, ďalej len ako „parkovacia zóna“.
3. Vymedzenie úsekov miestnych komunikácií a parkovísk na dočasné parkovanie motorových vozidiel sa určí použitím dopravných značiek: „275 Zóna zákazu státia“ a „276 Koniec zóny zákazu státia“ a „277 Parkovanie“ a dodatkovými tabuľkami umiestnenými pod značkou „277 Parkovanie“, na ktorých budú uvedené údaje, v akom čase je parkovisko spoplatnené a za akých podmienok možno parkovisko používať vrátane spôsobu úhrady (parkovací automat, parkovacia karta) a podľa možnosti doplnené vodorovným dopravným značením.
4. Mesto Podolínec si vyhradzuje právo uzavrieť parkovisko z dôvodov prevádzkových, technických a v prípade potreby využitia na iný účel.

**Článok III**

**Výška úhrady, spôsob platby a preukázanie jej zaplatenia za dočasné parkovanie motorových vozidiel**

1. Úhrada za dočasné parkovanie motorových vozidiel na vymedzených úsekoch miestnych komunikácií a parkoviskách (parkovacej zóne) sa vyberá na jedno parkovacie miesto za každú začatú hodinu zakúpením parkovacieho lístka v parkovacom automate, použitím parkovacej karty, zaslaním SMS v predpísanom tvare alebo použitím príslušnej mobilnej aplikácie.
2. Parkovné sa platí na všetkých vymedzených úsekoch miestnych komunikácií a parkoviskách vo vlastníctve mesta ( v parkovacej zóne) v čase: pondelok – piatok: 8:00 hod. – 16:00 hod. a v sobotu: 8:00 – 11:00 hod.
3. Dni štátnych sviatkov a dni pracovného pokoja: bezplatne, okrem času konania kultúrnych podujatí mesta a príležitostných trhov.
4. Jednorazové parkovné „Parkovací lístok“
5. Pre motorové vozidlá predstavuje 0,60 €/1 hod.
6. Pri strate parkovacieho lístka sa účtuje poplatok 10,00 €, pri strate parkovacej karty sa účtuje poplatok zodpovedajúci cene pôvodnej stratenej parkovacej karty.
7. Časovo nespotrebovaná časť úhrady sa platiteľovi nevracia.
8. Celoročné parkovacie karty platné na parkoviskách s parkovacími automatmi:

B1) parkovacia karta ABONENT I. – neprenosná, platí na evidenčné číslo vozidla – 50,- €/12 mes.

B2) parkovacia karta ABONENT II. – neprenosná zľavnená, platí na evidenčné číslo vozidla, platná pre podnikateľa s prevádzkou a zamestnanca danej prevádzky, ktorá sa nachádza v parkovacej zóne – 10 €/ 12 mes.

B3) parkovacia karta REZIDENT I. – môže byť vydaná na základe písomnej žiadosti občanovi s trvalým pobytom na Námestí Mariánskom (3 – 40) v parkovacej zóne, vlastníkovi bytu na tejto zóne alebo nájomcovi bytu s prechodným pobytom na tejto ulici a zóne, ktorý musí byť vlastníkom alebo držiteľom osobného motorového vozidla, zapísanom v technickom preukaze alebo držbu vozidla preukáže dokladom od zamestnávateľa, že vozidlo preukázateľne používa pre svoju osobnú potrebu, alebo iným dokladom, že má vozidlo v držbe na osobnú potrebu. Na jeden byt na príslušnej ulici a parkovacej zóne sa vydá jedna parkovacia karta bez poplatku, s platnosťou na 12 mesiacov.

B4) parkovacia karta REZIDENT II. – môže byť vydaná na základe písomnej žiadosti občanovi s trvalým pobytom na území mesta Podolínec, vlastníkovi bytu na území mesta Podolínec alebo nájomcovi bytu s prechodným pobytom na území mesta Podolínec, ktorý musí byť vlastníkom alebo držiteľom osobného motorového vozidla, zapísaným v technickom preukaze alebo držbu vozidla preukáže dokladom od zamestnávateľa, že vozidlo preukázateľne používa pre svoju osobnú potrebu, alebo iným dokladom, že má vozidlo v držbe na osobnú potrebu. Na jeden byt na území mesta Podolínec sa vydá parkovacia karta v cene 5,- €/12 mes.

Každá ďalšia parkovacia karta, vydaná pre rovnakú domácnosť a pri splnení vyššie uvedených podmienok, bude spoplatnená nasledovne:

druhá parkovacia karta v poradí v cene 10 €/12 mes.,

tretia parkovacia karta v poradí v cene 20 €/12 mes.,

štvrtá parkovacia karta v poradí v cene 30 €/12 mes.,

piata parkovacia karta v poradí v cene 40 €/12 mes.

B5) parkovacia karta REZIDENT III. – môže byť vydaná na základe písomnej žiadosti občanovi s trvalým pobytom na území mesta Podolínec na Námestí Mariánskom (3 – 40 ) v zóne, ktorý je držiteľom platnej parkovacej karty REZIDENT I. alebo občanovi, ktorý má postavenie rezidenta bez právneho vzťahu k vozidlu. Na jeden byt v parkovacej zóne sa vydá jedna parkovacia karta – 10 €/12 mes.

Mesto Podolínec si vyhradzuje právo obmedziť počet vydaných celoročných parkovacích kariet.

1. Spôsob preukázania uhradeného, prípadne zakúpeného parkovného:
2. pri platbe v predajných parkovacích automatoch – platným parkovacím lístkom vydaným parkovacím automatom, umiestneným v blízkosti parkoviska.
3. pri použití celoročnej parkovacej karty – platnou celoročnou parkovacou kartou.
4. pri platbe prostredníctvom SMS v predpísanom tvare – potvrdzujúcou spätnou SMS alebo pri platbe prostredníctvom mobilnej aplikácie – iným elektronickým dokladom.
5. Na parkovacích miestach s parkovacími automatmi je vodič povinný platný parkovací lístok, prípadne parkovaciu kartu umiestniť na viditeľné miesto zvnútra za predným sklom motorového vozidla tak, že všetky údaje na ňom uvedené sú zvonku vozidla čitateľné.
6. Od platenia parkovného v parkovacej zóne sú oslobodené osoby zdravotne ťažko postihnuté prepravované vozidlom s viditeľne umiestneným parkovacím preukazom vydaným úradom práce, sociálnych vecí a rodiny, motorové vozidlá s menej ako štyrmi kolesami a vozidla na čisto elektrický pohon.

**Článok IV**

**Spôsob zabezpečenia prevádzky úsekov miestnych komunikácií a parkovísk vymedzených na dočasné parkovanie**

1. Prevádzku parkovacích miest vykonáva mesto Podolínec.
2. Pravidlá užívania parkovacích miest držiteľmi alebo užívateľmi motorových vozidiel na úsekoch miestnych komunikácií a parkovísk vymedzených na dočasné parkovanie budú určené prevádzkovými poriadkami, ktoré vydá prevádzkovateľ parkovacích miest.

**Článok V**

**Záverečné ustanovenia**

1. Toto VZN bolo schválené Mestským zastupiteľstvom v Podolínci uznesením č. XX/2023 zo dňa 11.05.2023.

2. Toto VZN nadobúda účinnosť, po jeho schválení a vyvesení na úradnej tabuli, dňom 01.09.2023.

Mgr. Michal Marhefka, MBA

primátor mesta